Diari Oficial de la Generalitat Valenciana


Sumari del DOGV 8039, del 15-05-2017 (2017/3492)

Notificació de la sentència dictada en el judici verbal número 680/2016.
------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3492


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 680/2016. [2017/3492]  
En el procediment judici verbal 680/2016, seguit a instàncies de M.ª Luisa Pascual Balaguer contra M. F., A. B. C. i C. C. A., s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 122/2017  
València, 12 d'abril de 2017  
M.ª Cristina López de Haro Martín, magistrada jutgessa del Jutjat de Primera Instància número 21 de València i partit, he vist aquestes actuacions de judici verbal 680/2016, seguides a instàncies de María Luisa Pascual Balaguer, representada pel procurador el senyor Campos Canet i assistida pel lletrat Alfonso Panach, contra Alexander Bergaño Carvajal, en situació de rebel·lia processal, Mapfre Familiar, Compañía de Seguros y Reaseguros, SA, representats per la procuradora la senyora Montesinos Martínez i assistida per la lletrada la senyora Hernández Nieto, i contra el Consorci de Compensació d'Assegurances, i dicte la resolució següent:  
Dispositiva  
Estime íntegrament la demanda interposada pel procurador el senyor Campos Canet, en nom i representació de María Luisa Pascual Balaguer, contra Alexander Bergaño Carvajal i contra el Consorci de Compensació d'Assegurances, i, en conseqüència, condemne els demandats a pagar conjuntament i solidàriament a l'actor la quantitat de tres-cents cinquanta-huit euros amb huitanta-un cèntims (358,81 ?), i impose a Alexander Bergaño Carvajal l'interés legal des del dia 1 de juliol de 2015 (presentació de la demanda) fins a fer-ne el pagament complet. I pel que fa al Consorci de Compensació d'Assegurances, impose els interessos de l'article 20.9 de la Llei de Contracte d'Assegurança. Amb expressa condemna als demandats esmentats al pagament de les costes a la part actora.  
Desestime la demanda interposada pel procurador el senyor Campos Canet, que actua en nom i representació de María Luisa Pascual Balaguer, contra Mapfre familiar, i, en conseqüència, absolc l'esmentat demandat dels procediments formulats en contra seua. Sense condemna a costes.  
Notifiqueu-la a les parts i feu-los saber que, contra aquesta sentència, no hi podran interposar cap recurs.  
Porteu-ne l'original al llibre de sentències, expediu-ne un testimoniatge i incorporeu-lo a les actuacions.  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.»  
  
I atés que el demandat, A. B. C., es troba en parador desconegut, expedisc aquest edicte a fi que li valga de notificació de forma deguda.  
  
  
València, 12 d'abril de 2017.- La lletrada de l'Administració de justícia: Míriam Muñoz Peiró.